24.2.2011 Jurnalul Oficial al Uniunii Europene L 49/37 DECIZII DECIZIA COMISIEI din 22 februarie 2011 privind o derogare de la regulile de origine prevăzute în Decizia 2001/822/CE a Consiliului pentru unele produse pescărești importate din Saint Pierre și Miquelon [notificată cu numărul C(2011) 986] (2011/122/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Decizia 2001/822/CE a Consiliului din 27 noiembrie 2001 privind asocierea ţărilor şi teritoriilor de peste mări la Comunitatea Europeană („decizie de asociere peste mări”) (!), în special articolul 37 din anexa III, întrucât: Anexa III la Decizia 2001/822/CE se referă la definiția „produselor originare” și la metodele de cooperare admi- nistrativă. Articolul 37 din anexă prevede că se pot adopta derogări de la regulile de origine numai atunci când dezvoltarea industriilor existente sau crearea de noi industrii într-o țară sau un teritoriu justifică acest lucru. În data de 19 octombrie 2010, Saint Pierre şi Miquelon a solicitat o derogare de la regulile de origine prevăzute în anexa III la Decizia 2001/822/CE pentru o perioadă de opt ani și a furnizat informații suplimentare la data de 12 noiembrie. Cererea se referă la o cantitate anuală totală de 225 tone de homar (Homarus americanus) de la pozițiile SA 0306 și 1605, 600 tone de macrou şi hering (Scomber scombrus, Clupea harengus) de la pozițiile SA 0303, 0304, 0305 și 1604 și 250 tone de midii (Wtilus edulis) de la pozițiile SA 0307 și 1605 originare din țări terțe și prelucrate în Saint Pierre şi Miquelon pentru a fi exportate în Uniune. () JO L 314, 30.11.2001, p. 1. (3) Saint Pierre și Miquelon şi-a justificat cererea prin insufi- ciența persistentă a surselor de aprovizionare cu alte specii de peşte. Derogarea solicitată este justificată în temeiul articolului 37 alineatul (1) și alineatul (5) literele (a) și (b) din anexa II la Decizia 2001/822/CE, în special în ceea ce priveşte dezvoltarea unei industrii locale existente, impactul economic şi social şi situația specifică din Saint Pierre şi Miquelon. Derogarea se acordă pentru produse care presupun activități efective de prelucrare, contribuind astfel la dezvoltarea unei industrii existente. Derogarea este esențială pentru succesul activității fabricii în cauză, în care lucrează un număr semnificativ de angajați. De aceea, producția curentă trebuie completată cu noi specii. Sub rezerva respectării anumitor condiţii referitoare la cantități, supraveghere și durată, derogarea nu va cauza prejudicii grave unui sector economic al Uniunii sau unuia sau mai multor state membre ale acesteia. În ceea ce priveşte însă produsele încadrate la poziția SA 0303, din regimul general al articolului 37 rezultă că, pentru aceste produse, nu poate fi acordată o derogare de la regulile de origine prevăzute în anexa III la Decizia 2001/822/CE. Aceste produse nu contribuie efectiv la dezvoltarea unei industrii existente, având în vedere faptul că fac obiectul unor operațiuni de ambalare, care nu pot fi calificate drept activități tipic industriale. Derogarea nu trebuie acordată nici în cazul fileurilor proaspete și congelate de macrou şi de hering de la poziția SA 0304, întrucât operațiunile asociate de filetare au un nivel de mecanizare din ce în ce mai ridicat. Utilizarea forței de muncă în operațiunile de filetare se dovedeşte a fi prea puțin importantă pentru a avea un impact asupra nivelului de ocupare a forţei de muncă. Prelucrarea acestor produse nu va contribui așadar la dezvoltarea unei industrii existente, de aceea nu se justifică acordarea unei derogări pentru acestea.